title: رامن
text: هاد النوع ديال لماكلة كاينة ف ݣاع بلايص ديال الجاپون, ؤ كل بلاصة و كيفاش كاطيبها. يمكن حتى لواحد يشري هاد لماكلة مصوبة مقادة ف سوپرمارشيات ؤلا ف لماكينات ديال لبيع لي كاينة تقريبا ف كل قنت ف الشانطيات و دّروبا ديال الجاپون. لأصل ديال الرامن ؤ التاريخ ديالو مامعروفش، كاينة هضرة كاتݣول بلي بانت ف لبدية ديالو ف الشينوا، ؤ كاينة هضرة خرة كتݣول بلي تختارع ف الجاپون نيت ف يامات لعشرينات.